ಮನೆಕೆಲಸದಾಕೆಯ ಅಡುಗೆ ರುಚಿಗೆ ಮಾರುಹೋಗಿ ಸ್ವಂತ ಉದ್ಯಮ ಆರಂಭಿಸಲು ನೆರವಾದ ಟೆಕ್ಕಿ ಬೆಂಗಳೂರು ಮೂಲದ ವ್ಯಕ್ತಿಯೊಬ್ಬರು ತನ್ನ ಮನೆಯಲ್ಲಿ ಕೆಲಸ ಮಾಡುತ್ತಿದ್ದ ಸಹಾಯಕಿಗೆ ಹೋಫುಡ್ ಡೆಲಿವರಿ ಉದ್ಯಮ ಆರಂಭಿಸಲು ನೆರವಾಗಿದ್ದು, ಆಕೆಯೀಗ ಇಂಟರ್ನೆಟ್ ಸ್ಟಾರ್ ಆಗಿಬಿಟ್ಟಿದ್ದಾರೆ. ತಮ್ಮ ಮನೆಯಲ್ಲಿ ಕೆಲಸ ಮಾಡುತ್ತಿದ್ದ ಸರೋಜ್ ಎಂಬ ಈ ಮಹಿಳೆಯ ಪಾಕಕಲೆಯಿಂದ ಇಂಪ್ರೆಸ್ ಆದ ಅಂಕಿತ್, ಆಕೆಗೆ ಹೋಂ ಡೆಲಿವರಿ ಸಿಸ್ಟಂ ಒಂದನ್ನು ಹಾಕಿಕೊಡಲು ಮುಂದಾಗಿದ್ದಾರೆ. ಅಂಕಿತ್ ರ ಪ್ರೀತಿಯ ದೀದಿ ಸರೋಜ್ ಇದೀಗ ತಾವು ತಯಾರಿಸಿದ ಕ್ರಾಬ್ ಕರ್ರಿಯ ಮೂಲಕ ಫೇಮಸ್ ಆಗಿದ್ದಾರೆ. ಪತಿ ತೀರಿಕೊಂಡ ಬಳಿಕ ಮೂರು ಮಕ್ಕಳಿದ್ದ ಸಂಸಾರವನ್ನು ನಡೆಸಲು ಸರೋಜ್ ತಾವೊಬ್ಬರೇ ಹೆಣಗಾಡಬೇಕಾಗಿತ್ತು. ಅಂಥ ಸಂದರ್ಭದಲ್ಲಿ ಇವರ ನೆರವಿಗೆ ಬಂದ ಅಂಕಿತ್, ಅವರಿಗೆ ಈ ಬ್ಯುಸಿನೆಸ್ ಆರಂಭಿಸಲು ನೆರವಾಗಿ, ಬದುಕಿಗೊಂದು ಹೊಸ ತಿರುವು ಕೊಟ್ಟಿದ್ದಾರೆ.